# Albert de Quintana i Combis

### De Viquipèdia

Albert de Quintana i Combis (Torroella de Montgrí, Baix Empordà 1834 - Girona 1907) fou un polític i escriptor català. Conegut per les seves idees liberals utilitaristes, participà activament en la revolució de 1868, i durant la Primera República Espanyola fou nomenat governador civil d'Osca. Fou diputat liberal per Torroella de Montgrí del 1876 al 1885, i senador per Girona del 1893 al 1895. Des del seu càrrec va impulsar la renovació de la indústria dels taps de suro a l'Empordà.

Com a escriptor, fou premiat per l'Acadèmia de Bones Lletres el 1858, i amb el pseudònim de Lo cantor del Ter també fou premiat en els Jocs Florals de 1859, 1860, 1869 i 1870; endemés en fou mantenidor el 1873 i president el 1874 . Endemés, tingué un destacat paper les relacions amb els felibres de Provença, ja que formà part de la delegació catalana que anà a Avinyó el 1874 i a les Festes Llatines de Montpeller amb Felip Pedrell, Marià Aguiló i Fuster, Teodor Llorente i Francesc Matheu i Fornells. També fou candidat per La Renaixença a presidir el Primer Congrés Catalanista, però fou derrotat per Valentí Almirall.

## [edita] Veure també

- L'Amistat Occitano-Catalana

Obtingut de "http://ca.wikipedia.org../../../a/l/b/Albert_de_Quintana_i_Combis_a561.html"

Categories: Escriptors catalans | Senadors catalans al Senat espanyol | Diputats catalans al Congrés dels Diputats

##### Views

- Article
- Discussió
- Revisió actual

##### Cerca